นางงามจักรวาล

การประกวดนางงามจักรวาล หรือ มิสยูนิเวิร์ส () เป็นการประกวดความงามระดับนานาชาติที่สำคัญ เริ่มจัดขึ้นเมื่อ พ.ศ. 2495 โดยแปซิฟิกมิลส์  บริษัทเสื้อผ้าจากรัฐแคลิฟอร์เนียของสหรัฐ และหลังจากนั้นได้บริหารงานโดยเคย์เซอร์-รอธ (Kayser-Roth) และตามด้วยกัล์ฟแอนด์เวสเทิร์นอินดัสทรีซ์ (Gulf and Western Industries) จนกระทั่งปี พ.ศ. 2539 ดอนัลด์ ทรัมป์ ซึ่งต่อมาเป็นประธานาธิบดีสหรัฐ ได้ซื้อกิจการและบริหารงานโดยองค์การนางงามจักรวาล (Miss Universe Organization) ในเดือนกันยายน พ.ศ. 2558 ดอนัลด์ ทรัมป์ ได้ขายกิจการองค์การนางงามจักรวาลให้เอนเดฟเวอร์ (Endeavour) ผ่านไอเอ็มจี จนกระทั่งในวันที่ 25 ตุลาคม พ.ศ. 2565 เจเคเอ็น โกลบอล กรุ๊ป ของจักรพงษ์ จักราจุฑาธิบดิ์ ได้เข้าซื้อกิจการองค์การนางงามจักรวาลผ่านเจเคเอ็น เมตาเวิร์ส ไอเอ็นซี ซึ่งเป็นบริษัทในเครือที่จัดตั้งตามกฎหมายของสหรัฐ  วันที่ 23 มกราคม 2567 เจเคเอ็นได้ขายหุ้น 50% ขององค์กรนางงามจักรวาลให้กับ ราอูล โรชา นักธุรกิจและเศรษฐีชาวเม็กซิโก ทำให้เป็นผู้ร่วมจัดการประกวดนางงามจักรวาลในปัจจุบัน

 รูปแบบการแข่งขัน 
ในยุคที่ไอเอ็มจีถือลิขสิทธิ์ การแข่งขันจะคัดเลือกสาวงามจากประเทศที่ส่งเข้าประกวด โดยผ่านรอบ Prelimnary ซึ่งคะแนนจากส่วนนี้จะส่งผลต่อการเข้ารอบในวันประกวดจริง โดยจะแยกเป็นคะแนนที่มาจาก การเดินชุดว่ายน้ำ (Swimming Suit Competition), การเดินชุดราตรี (Evening Gown Competition) และการสัมภาษณ์ต่อหน้าคณะกรรมการ (Interview) โดยเมื่อจบจากรอบนี้ ในวันประกวดจริง จะมีการประกาศผู้ที่ได้คะแนนสะสมจากรอบ Prelimnary ที่สูงสุด 20 อันดับเพื่อเข้ารอบ 20 คนสุดท้าย (Semifinalist) จากนั้นผู้เข้าประกวดทั้ง 20 คนจะต้องสปีช 15 วินาที เพื่อคัดเข้ารอบ 10 คนต่อไป โดยรอบ 10 คนสุดท้าย จะใช้การเดินชุดว่ายน้ำและชุดราตรีตัดสินผู้เข้ารอบ 5 คนสุดท้าย และผู้เข้ารอบ 5 คนสุดท้าย จะต้องตอบคำถามจากคณะกรรมการ เรียงตามลำดับการประกาศชื่อในรอบก่อนหน้า โดยคำถามที่แตกต่างกัน เพื่อคัดเข้ารอบ 3 คนสุดท้าย และทั้งสามคนจะต้องตอบคำถามเดียวกัน โดยผู้ที่รอตอบคำถาม จะต้องสวมหูฟังเพื่อไม่ให้ได้ยินเสียงผู้เข้าประกวดคนอื่น โดยคะแนนในรอบต่าง ๆ ที่ผ่านมาเป็นคะแนนตัดสิน ก่อนที่กรรมการแต่ละคนจะพิจารณาถึงความเหมาะสมในตำแหน่งต่าง ๆ อีกครั้งจากไฟนอลลุค ในช่วงสุดท้ายนางงามผู้ครองมงกุฎจากปีก่อนหน้าจะเดินอำลาตำแหน่ง ตามด้วยการประกาศรองอันดับสอง และผู้ครองตำแหน่งนางงามจักรวาล ตามลำดับ (ก่อนปี 2011 พิธีกรจะประกาศชื่อรองอันดับหนึ่ง ตามด้วยผู้ครองมงกุฎนางงามจักรวาล)

หลังจากเจเคเอ็น โกลบอล กรุ๊ป เข้าซื้อกิจการองค์การนางงามจักรวาล จักรพงษ์ จักราจุฑาธิบดิ์ ประธานเจ้าหน้าที่บริหารของเจเคเอ็นได้ประกาศว่านับตั้งแต่การประกวดนางงามจักรวาล 2023 เป็นต้นไป สตรีที่ผ่านการสมรสและสตรีข้ามเพศจะสามารถเข้าร่วมการประกวดได้ โดยจักรพงษ์ในฐานะเจ้าของกิจการองค์การนางงามจักรวาล จะไม่มีส่วนร่วมในการคัดเลือกผู้ดำรงตำแหน่งใด ๆ ในการประกวดดังกล่าว นอกจากนี้ยังมีการเปิดตัวธุรกิจเสริม ได้แก่ เครื่องดื่มเพื่อสุขภาพ, ผลิตภัณฑ์บำรุงร่างกาย และกิจการนำเที่ยว

 ช่องโทรทัศน์ 
สหรัฐ

 CBS (1955 - 2002)
 NBC (2003 - 2014)
 FOX (2015 - 2019, 2021)
 FYI (2020)
 The Roku Channel (2022 – ปัจจุบัน)
ประเทศไทย

 ช่อง 3 เอชดี (1974 - 1983, 2015 - 2017 (เทปบันทึกภาพ))
 ช่อง 7HD (1984 - 2011, 2013 (เทปบันทึกภาพ))
 ช่อง 3 เอสดี (2015 - 2017)
 พีพีทีวี (2018 - 2021)
 เจเคเอ็น 18 (2022 - 2024)
 AIS Play (2025 - ปัจจุบัน)

 มงกุฎของนางงามจักรวาล 
มงกุฎของมิสยูนิเวิร์สมีการเปลี่ยนแปลงมาแล้วสิบสองครั้งตลอดช่วงประวัติศาสตร์กว่า 70 ปีของการประกวดมิสยูนิเวิร์ส

 มงกุฎแต่งงานของจักรพรรดิโรมานอฟ – The Romanov Imperial Nuptial Crown (1952) เป็นมงกุฎแรกสุด เดิมเป็นของพระเจ้าซาร์แห่งรัสเซีย ประดับด้วยเพชรไร้ตำหนิจำนวน 1,529 เม็ด รวม 300 กะรัต และมีประกันมูลค่า 500,000 ดอลลาร์สหรัฐ ใช้ในการสวมมงกุฎใหักับ อาร์มี คูเซลา ในการประกวด ปี 1952

 มงกุฎคริสเตียน มาร์เทลล์ – The Christiane Martell Crown (1953) หรือที่รู้จักในชื่อ มงกุฎบรอนซ์โลหะ จากการออกแบบเป็นโลหะบรอนซ์ทั้งชิ้น ใช้ในปี 1953 เพียงปีเดียวโดย คริสตียาน มาร์แตล นางงามจักรวาล 1953

 มงกุฎดาวแห่งจักรวาล – The Star of the Universe Crown (1954–1960) ตั้งชื่อตามลักษณะรูปดาวด้านบน ประกอบด้วยไข่มุกดำโอเรียนทัลกว่า 1,000 เม็ด ประดับบนทองคำและแพลตินัม น้ำหนัก 1.25 ปอนด์ และมีประกันมูลค่า 500,000 ดอลลาร์สหรัฐ

 มงกุฎไรน์สโตน – The Rhinestone Crown (1961–1962) ทำจากไรน์สโตน เปิดตัวในโอกาสครบรอบ 10 ปีของการประกวด ใช้กับ มาร์เลเนอ ชมิท และ นอร์มา โนลัน

 มงกุฎโคเวนทรี – The Coventry Crown (1963–2001) ออกแบบโดยนักอัญมณีชื่อดัง ซาราห์ โคเวนทรี นำดีไซน์ของมงกุฎไรน์สโตนมาปรับใหม่ให้เป็นรูปสตรีถือคทา เรียกว่า “มงกุฎสตรี” และปรับดีไซน์อีกครั้งในปี 1973 เพื่อให้สวมใส่สะดวกขึ้น จนได้รับฉายาว่า “มงกุฎโคมแชนเดอเลียร์” จุดเด่นคือผลิตจากไรน์สโตนราคาย่อมเยา ทำให้ผลิตสำเนาให้แก่ผู้ครองตำแหน่งได้ ผู้ครองตำแหน่งคนสุดท้ายคือ เดนิส ควินโยเนส ในปี 2001

 มงกุฎฟีนิกซ์มิกิโมโตะ – The Mikimoto Phoenix Crown (2002–2007, 2017–2018) สร้างโดยบริษัท Mikimoto ออกแบบโดย โทโมฮิโร ยามาจิ ในโอกาสครบรอบ 51 ปีของการประกวด แสดงถึง “ฟีนิกซ์” สัญลักษณ์แห่งอำนาจและความงาม ประดับเพชรธรรมชาติ 500 เม็ด น้ำหนักรวมประมาณ 30 กะรัต และไข่มุก South Sea กับอะโกยะ 120 เม็ด มูลค่า 250,000 ดอลลาร์สหรัฐ ใช้ครั้งแรกใน นางงามจักรวาล 2002 และผู้สวมใส่คนสุดท้ายคือ แคทรีโอนา เกรย์ ในปี 2019

 มงกุฎThe CAO Crown (2008) ใช้สวมมงกุฎให้ ดายานา เมนโดซา ออกแบบโดย Rosalina Lydster และ Dang Kim Lien จากเวียดนาม มีมูลค่า 120,000 ดอลลาร์สหรัฐ ประกอบด้วยเพชร 555 เม็ด ไข่มุกควอตซ์ และมอร์แกไนต์รวมกว่า 1,000 เม็ด แต่เมนโดซาปฏิเสธการใช้งานจริงและเลือกใช้มงกุฎ Mikimoto ในพิธีมอบมงกุฎแทน

 มงกุฎThe Diamond Nexus Peace Crown (2009–2013) ผลิตโดย Diamond Nexus Labs เป็นมงกุฎที่แฟน ๆ ทั่วโลกโหวตเลือก ประดับด้วยอัญมณี 1,371 เม็ด น้ำหนักรวม 416.09 กะรัต ใช้ทองคำขาว 14K และ 18K พร้อมแพลทินัม จุดเด่นคือทับทิมสังเคราะห์แทนการทำงานรณรงค์เรื่อง HIV/AIDS

 มงกุฎThe DIC Crown (2014–2016) ใช้สวมมงกุฎให้ เปาลินา เบกา, พีอา ววทซ์บัค และ อีริส มีเตอนาร์ ออกแบบโดยบริษัท DIC จากสาธารณรัฐเช็ก มูลค่าประมาณ 300,000 ดอลลาร์สหรัฐ โดดเด่นด้วยรูปทรงที่ได้แรงบันดาลใจจากเส้นขอบฟ้ามหานครนิวยอร์ก น้ำหนักรวม 411 กรัม ประดับเพชร 311 เม็ด ทับทิมสีน้ำเงิน และคริสตัล แต่ถูกเลิกใช้ในปี 2017 จากปัญหาลิขสิทธิ์กับ MUO

 มงกุฎThe Mouawad Power of Unity Crown (2019–2021) สร้างโดย Mouawad Jewelry มูลค่ากว่า 5–6 ล้านดอลลาร์สหรัฐ หนึ่งในมงกุฎที่แพงที่สุดในประวัติศาสตร์ ใช้สวมให้ โซซีบีนี ทุนซี, อันเดรอา เมซา และ หรนาซ สันธู

 มงกุฎThe Mouawad Force for Good Crown (2022–2023) เป็นมงกุฎ Mouawad รุ่นที่ 2 ประดับไพลินสีน้ำเงิน 110 กะรัต เพชร 48 กะรัต และไพลินสีน้ำเงิน 45.14 กะรัตตรงกลาง ใช้สวมให้ อาร์บอนนีย์ เกเบรียล และ เชย์นิส ปาลาซิโอส

 มงกุฎThe Jewelmer Lumière de l’Infini Crown (2024–ปัจจุบัน) เปิดตัวเมื่อ 13 พฤศจิกายน 2024 ผลิตโดย Jewelmer แบรนด์หรูจากฟิลิปปินส์ เชี่ยวชาญไข่มุก South Sea จากหอย Pinctada maxima ใช้เทคนิคช่างฝีมือฟิลิปปินส์ผสานฝรั่งเศส ประดับไข่มุกทอง 23 เม็ด เพชรจำนวนมาก และไข่มุกเม็ดใหญ่ตรงกลางซึ่งสื่อถึง “ดวงอาทิตย์”

 แกลเลอรีมงกุฎนางงามจักรวาล 

 ผู้ชนะการประกวดในช่วงไม่กี่ปี 

ครั้งที่ ปี ประเทศ ผู้ดำรงตำแหน่งเวทีประกวดระดับชาติ สถานที่ เข้าร่วม702021หรนาซ สันธูมิสดีวา ไอลัต, อิสราเอล8071 2022 อาร์บอนนีย์ เกเบรียล (R'Bonney Gabriel) มิสยูเอสเอ  นิวออร์ลีนส์, รัฐลุยเซียนา, สหรัฐ 8372 2023  เชย์นิส ปาลาซิโอส (Sheynnis Palacios) มิสนิการากัว  ซันซัลวาดอร์,เอลซัลวาดอร์ 8473 2024  วิกทอแอร์ แคร์ ไทล์วี (Victoria Kjaer Theilvig) มิสเดนมาร์ก  เม็กซิโกซิตี เม็กซิโก 12574 2025  เม็กซิโก ฟาติมา บอช (Fátima Bosch) มิสยูนิเวิร์สเม็กซิโก  นนทบุรี, ไทย 11875 2026 colspan="3"  ซานฮวน, ปวยร์โตรีโก 

 ทำเนียบนางงามจักรวาล

 องค์กรนางงามจักรวาล 
องค์การนางงามจักรวาล เป็นองค์การในปัจจุบันที่เป็นเจ้าของและดำเนินการประกวดนางงามจักรวาล จนกระทั่งในปี ค.ศ. 2020 องค์การนางงามจักรวาลได้ประกาศให้สิทธิ์การดำเนินการจัดประกวดมิสยูเอสเอและมิสทีนยูเอสเอ ให้กับคริสตัล สจวร์ต ซึ่งเป็นมิสยูเอสเอ 2008 แต่อีกสองปีต่อมาเธอถูกระงับการปฏิบัติหน้าที่ สิทธิ์ดังกล่าวจึงกลับมาอยู่กับองค์กรนางงามจักรวาล

องค์การนางงามจักรวาล มีสำนักงานใหญ่อยู่ที่นครนิวยอร์ก, เม็กซิโกซิตี และจังหวัดสมุทรปราการ องค์การขายสิทธิทางโทรทัศน์ให้กับการประกวดนางงามจักรวาลในประเทศอื่น ๆ

 ผู้ครองตำแหน่งองค์การนางงามจักรวาล 
ด้านล่างนี้เป็นรายนามผู้ครองตำแหน่งทั้งหมดขององค์การนางงามจักรวาลในช่วงหลายปีที่ผ่านมา

 ปีนางงามจักรวาล ประเทศมิสยูเอสเอ รัฐมิสทีนยูเอสเอ รัฐ2025 ฟาติมา บอสช์  ออเดรย์ เอ็กเคิร์ต  ไมลิน มาร์ช 2024 วิกทอแอร์ แคร์ ไทล์วี  อัลมา คูเปอร์  แอดดี คาร์เวอร์ 2023 เชย์นิส ปาลาซิโอส  โนเอเลีย วอยต์   อุมาโซเฟีย ศรีวาสตาวา 2022อาร์บอนนีย์ เกเบรียลมอร์แกน โรมาโนฟอลลอน เมดิ2021หรนาซ สันธูแอล สมิธบรีอันนา ไมลส์2020 อันเดรอา เมซา   อาชยา แบรนช์   คิอิลานี อารูดา 2019 โซซีบีนี ทุนซี  เชสลี คริสต์  เคลีห์ แกร์ริส 2018 แคทรีโอนา เกรย์  แซราห์ โรส ซัมเมอส์  เฮลีย์ คอลบอร์น 2017 เดมี-ลีห์ เนล-ปีเตอร์  แครา แมกคัลล็อก  โซเฟีย โดมิงเกซ-ไฮธ์อฟฟ์  2016 อีริส มีเตอนาร์  เดเชานา บาร์เบอร์ คาร์ลี เฮย์  2015 เพีย วูร์ทซบาค  โอลิเวีย จอร์แดน  แคทเธอรีน ฮาอิค  2014 เปาลินา เบกา  เนีย ซานเชซ  แคเธอรีน ลี เกรแฮม  2013 กาบริเอลา อิสเลร์  แอริน เบรดี  แคสซิดี้ วูล์ฟ  2012 โอลิเวีย คัลโป  นานา แมรีเวเตอร์  โลแกน เวสต์  2011 ไลลา ลอปึช  อลิสซา แคมพาเนลลา  แดเนียล โดตี้  2010 ฆิเมนา นาบาร์เรเต  ริมา ฟากิห์  คามี ครอว์ฟอร์ด  2009 เอสเตฟานิอา เฟร์นันเดซ  คริสเตน ดัลตัน  สตอร์มี เฮนลีย์  2008 ดายานา เมนโดซา คริสตัล สจวร์ต  สเตวี เพร์รี  2007 ริโยะ โมริ  เรเชล สมิท  ฮิลารี ครูซ  2006 ซูเลย์กา ริเบรา เมนโดซา  เทรา คอนเนอร์  เคธี่ แบลร์  2005 นาตาลี เกลโบวา  เชลซี คูลีย์  อัลลี ลาฟอร์ซ  2004 เจนนิเฟอร์ ฮอว์กินส์  เชนดี ฟินเนสซีย์  เชลลีย์ แฮนนิก  2003 อาเมเลีย เบกา  ซูซี กัสติโย  ทามี่ ฟาร์เรล 2002 ออกซานา โฟยโดโรวา ชานเทย์  ฮินตันวาเนสซา เซมโรว์ จัสติน ปาเสก  2001 เดนิส กีโญเนส  แคนเดซ ครูเกอร์  มาริสซา วิทลีย์  2000 ลาร่า ดัตตา  ลินเนตต์ โคล  จิลเลียน แพร์รี่  1999 เอ็มพูเล่ คเว-ลาโกเบ้  คิมเบอร์ลี เพรสเลอร์  แอชลีย์ โคลแมน  1998 เวนดี ฟิตซ์วิลเลียม  ชอว์เน เจบเบีย  วาเนสซา มินนิลโล 1997บรุก ลี แบรนดี เชอร์วูด เชลลี มัวร์ 1996 อาลิเซีย มาชาโด  อาลี แลนดรี  คริสตี้ ลี วู้ดส์ 1995เชลซี สมิธ ชานนา โมเกลอ คีย์ลี ซู แซนเดอร์ส 1994 ชุชมิตา เซน  ลู พาร์กเกอร์  ชอนน่า แกมบิล  1993 ดายานารา ตอร์เรส  เคนยา มัวร์  ชาร์ลอตต์ โลเปซ  1992 มิเชล แมคลีน  แชนนอน มาร์เกทิก  เจมี โซลิงเจอร์  1991 ลูปีตา ยอนส์  เคลลี แมกคาร์ตี  จาแนลล์ บิชอป  1990 มูนา กรุดท์  แคโรล จิสต์  บริดเจตต์ วิลสัน  1989 อังเคลา ฟิสเซอร์  เกร็ตเชน โพเฮมัส  แบรนดี เชอร์วูด  1988 ภรณ์ทิพย์ นาคหิรัญกนก  คอร์ตนีย์ กิบส์ มินดี้ ดันแคน  1987 เซซิเลีย โบโลโก  มิเชลล์ โรเยอร์ คริสตี แอดดิส  1986 บาร์บารา ปาลาซิโอส เตย์เด  คริสตี ฟิชเนอร์ อัลลิสัน บราวน์  1985 เดโบรา การ์ติ-เดว  ลอรา มาร์ตีเนซ-ฮาร์ริง เคลลี่ หู  1984 อีวอนน์ ไรดิง  ไม แชนลีย์  เชอรีส ฮาวเก้น  1983 ลอร์เรน ดาวเนส  จูลี ฮาเยก  รูธ ซาคาเรียน  1982 คาเรน ไดแอน บอลด์วิน  เทร์รี อัตลีย์  colspan="2" rowspan="34"  1981 อิเรเน ซาเอซ  คิม ซีลบรีด  1980 ชอว์น เวเทอร์ลี  จีนิน ฟอร์ด  1979 มาริตซา ซายาเลโร  แมรี เทริส ฟรีเอล  1978 มาร์กาเรต การ์ดิเนอร์  จูดี แอนเดอร์สัน  1977 จาเนียล คอมมิสซิออง  คิมเบอร์ลี ทอมส์  1976 รีน่า เมซซิงเกอร์  บาร์บารา ปีเตอร์สัน  1975 แอนน์ มาเรีย โพห์ทาโม  ซัมเมอร์ บาร์โทโลมิว  1974 อัมปาโร มูโยซ แคเรน มอร์ริสัน  1973 มาการีตา โมแรน  อะแมนดา โจนส์ 1972 เคอร์รี่ แอนน์ เวลส์  ทันยา วิลสัน  1971 จอร์เจียน่า ริสก์  มิเชล แมกโดนัลด์  1970 มาริโซล มาลาเรต  เดโบราห์ เชลตัน  1969 กลอเรีย เดียซ  เวนดี ดัสคอมบ์ 1968 มาร์ธา แวสคอนเซลลอส  โดโรที อันส์เทตต์  1967 ซิลเวีย ฮิตช์ค็อก  เชอรีล แพตตัน  1966 มากาเรต้า อาวิดสัน  มาเรีย เรแมนยี  1965อาภัสรา หงสกุล  ซู แอน ดาวนีย์  1964 คอรินนา โซเพอิ  บอบบี จอห์นสัน  1963 เอด้า มาเรีย วากัส  มาริต โอเซอร์ส  1962 นอร์มา โนลัน  แมเชล วิลสัน  1961 มาร์ลีน ชมิท  ชารอน บราวน์  1960 ลินดา เบเมนต์  ลินดา เบเมนต์  1959 อากิโกะ โคจิมะ  เทร์ ลินน์ ฮันติงดอน  1958 ลุซ มารินา ซูลัวกา  ยูร์ไลน์ โฮเวล  1957กลาดิส เซนเดร์  แมรี ลีโอนา เกจ  ชาร์ลอตต์ เชฟฟีลด์  1956 แครอล มอร์ริส  แครอล มอร์ริส  1955 ฮิลเลวี รอมบิน  คาร์ลีน คิง จอห์นสัน  1954 มิเรียม สตีเวนสัน  มิเรียม สตีเวนสัน  1953 คริสตียาน มาร์แตล  เมอร์นา แฮนเซน  1952 อาร์มี คูเซลา  แจ็กกี เลาก์รี 
หมายเหตุ

 รางวัลพิเศษ 

 ตัวแทนประเทศไทย 

 อ้างอิง 

 แหล่งข้อมูลอื่น 

 เว็บไซต์นางงามจักรวาลอย่างเป็นทางการ






หมวดหมู่:เจเคเอ็น โกลบอล กรุ๊ป
หมวดหมู่:การประกวดนางงามระดับนานาชาติ
หมวดหมู่:เหตุการณ์ที่เกิดซ้ำที่ก่อตั้งในปี พ.ศ. 2495
หมวดหมู่:ก่อตั้งในสหรัฐในปี พ.ศ. 2495
หมวดหมู่:การควบรวมและเข้าซื้อกิจการในปี พ.ศ. 2565